NaiveNeuron/SloPal huggingface dataset:
Pellegrini, Peter, podpredseda vlády SR pre investície (2016-05-19):
Vážená pani predsedajúca, vážení členovia Národnej rady Slovenskej republiky, členovia vlády, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný na dnešnej hodine otázok je podpredseda vlády Slovenskej republiky a minister vnútra Robert Kaliňák, ktorý je na zahraničnej pracovnej ceste. Zastupuje ho minister práce, sociálnych vecí a rodiny Ján Richter. Neprítomný je aj minister dopravy, výstavby a regionálneho rozvoja Roman Brecely, ktorý je na zahraničnej pracovnej ceste v Spolkovej republike Nemecko. Zastupuje ho pani ministerka pôdohospodárstva a rozvoja vidieka Gabriela Matečná. Minister zahraničných vecí a európskych záležitostí sa tak isto ospravedlnil, nie sú naňho otázky. Nie je prítomný ani pre neodkladné pracovné povinnosti pán minister školstva, vedy, výskumu a športu Pavčan ani pán minister kultúry Marek Maďarič, na oboch pánov ministrov nie sú otázky. Nech sa páči.
Grendel, Gábor, poslanec NR SR (2019-01-29):
Tak ja už len doplním, že aby tá informácia bola úplná a presná. Pani ministerka povedala, že po návrate sa ešte musí poradiť s pánom premiérom Pellegrinim, čo je tiež trošku zvláštne, pretože pán Gašpar je poradcom pani ministerky vnútra a táto pozícia nemá nič spoločné s predsedom vlády. Pán premiér Pellegrini nemá kompetenciu nijako ovplyvniť to, či pán Gašpar bude alebo nebude poradcom pani ministerky vnútra.
Kadúc, Miroslav, poslanec NR SR (2015-09-30):
Ďakujem pekne. No podľa mňa je treba povedať, že je super, že konečne ideme pomáhať, lebo táto vláda ide pomáhať ľuďom. Aspoň tak tvrdia médiá po tom tri a pol roku. Takže ja sa z toho teším. A je nepochybné, že toto je predvolebná kampaň, lebo viete, ono je prekvapivé, že zásadné opatrenia sa prijímajú ani nie rok, ale pol roka pred voľbami alebo pred koncom volebného obdobia, a to samozrejme nehovorím o výbere daní. Trúfnem si povedať, že aj napriek tomu, že by nebol lepší výber daní, sociálne balíčky by pred voľbami predsa len prišli v nejakej podobe, na 100 percent. Čiže ten argument, ktorý hovorí pán premiér, síce je pekný, počúvateľný, ale je podľa mňa falošný. A povedzte mi, kto môže uveriť tejto vláde, keď na tejto istej schôdzi prerokovávame dva návrhy zákonov, jeden je zákon o tvorbe zákonov a Zbierka zákonov a druhé je novela rokovacieho poriadku, ktoré majú primárny cieľ alebo účel, zabezpečenie čistého legislatívneho procesu a možnosti pripomienkovania verejnosti. Pretože toto, s čím vy prichádzate, so zníženou dépeháčkou na niektoré potraviny, ktoré poznáme iba z médií, je presný opak toho, čo zamýšľate na tejto istej schôdzi. Kto vám má potom uveriť, že to myslíte úprimne?
Mikulec, Roman, poslanec NR SR (2023-11-23):
28. Ďakujem pekne. Pán minister, mne tá, to vaše vystúpenie pripadalo ako scénka z jednej ľudovej rozprávky Já, Kazisvět šestý, z Boží vůle král , určite budete si môcť ju pozrieť, vy sa na naňho aj podobáte dokonca. Ten tiež došiel ako frajer a nakoniec utekal jak zbitý pes. Ale neskĺznem na vašu úroveň. Ja vám len odcitujem z rozhodnutia súdu, pán minister, a teraz počúvajte a nepozerajte si do telefónu. Súd konštatuje, že na základe výpovede svedka ten informoval o osobe zo Slovenskej informačnej služby, ktorá ho informovala o snahe diskreditovať tím Očistec z dôvodu, že riaditeľ SIS Pčolinský mal informácie, že činnosť skupiny smeruje proti jeho osobe. Toto je z rozhodnutia súdu, pán minister, to sú neni výmysly, tak ako ste ich vydávali. A ešte vám odcitujem to, čo zaznelo na chate, okrem tej vidličky a tam sa čudujem, že vám nevadí sedieť vedľa človeka, ktorý, ktorého syn sa vyjadroval, jak by zhodil z motorky ďalšieho z ich tímu a jak by mu pichol vidličku do čela. Ale na tej chate odznelo aj nasledovné: Poviem jednu vec, keď padne Očistec, ten Očistec, ktorý viedol, viedli čurillovci, keď sa priznajú Hraško, Krajmer, tvoj otec (Gašpar), Noro, keď títo štyria kapitulujú, on sa bojí o to, že odsúdia Kováčika a už každý stratí tú nádej . O toto išlo, pán minister, a o toto vám ide, aby ste dokonali to, tú pomstu, ktorú zahájil váš líder pán, pán Fico, aby sa už tieto veci ďalej nevyšetrovali. Ale ja vám, použijem teda to vaše slovo, garantujem, že tie veci sa už zastaviť nedajú.
Laurenčík, Milan, podpredseda NR SR (2021-11-24):
Žiada si záverečné slovo aj pán spravodajca. Nie, ale prosím vás, aby ste oznámili termín hlasovania o tomto bode programu.
Paška, Pavol, predseda NR SR (2014-06-26):
Pán poslanec Mičovský.
Budaj, Ján, poslanec NR SR (2019-09-18):
Ďakujem. Len... Môžem, hej? Len chcem kolegovi Klusovi povedať, že nie je to také jednoduché, ako, ako vyznieva z improvizácie, ktorá je v tejto sále, kde napadlo pani Žitňanskú, že čo keby tá kolónka bola prázdna. Odporúčam, naozaj aby sa zákon vrátil, aby sa seriózne a vážne brali veci, lebo tento problém je známy dlhé roky. Chcel by som vidieť, pán Klus alebo pani Žitňanská, ako by sme sa tvárili, keby tam bolo napísané, v tej prázdnej kolónke, stúpenec trestu smrti alebo podobné zákernosti, ktoré nás teraz, znovu poviem, improvizovane ani len nenapadnú. Volebné zákony sú ako zákony o podnikaní. Sú to najzásadnejšie pravidlá, ktoré potom urobia buď z podnikania polomafistickú realitu, alebo férovú, férové podnikateľské prostredie. To isté je o politike. Naše politické zákony majú obrovské množstvo medzier. Toto je jedna z bezvýznamnejších, ale nepríjemných medzier, to predkladatelia cítia správne. Ale ich riešenie neviem podporiť, rovnako ale ani prázdnu kolónku. Čiže na záver teda predobedňajšej pauzy ešte neviem, či bude hovoriť pán Dostál, ale ja odporúčam vrátiť zákon, nepiecť ho pred voľbami proste. To nie je dobrá atmosféra na širšiu spoluprácu.
Žiga, Peter, minister hospodárstva SR (2019-02-05):
Vážený pán predsedajúci, vážené panie poslankyne, páni poslanci, potreba prijatia vládneho návrhu zákona vychádza z potreby precizovania a zosúladenia právnej úpravy v oblasti strelných zbraní a streliva na civilné použitie v Slovenskej republike s rozhodnutiami Stálej medzinárodnej komisie na skúšky ručných palných zbraní, ktorú je Slovenská republika povinná podľa vyhlášky č. 70/1975 Zb. prevziať do právneho poriadku Slovenskej republiky. Cieľom vládneho návrhu zákona je zároveň zosúladenie jednotlivých ustanovení vo vzťahu k novému zákonu č. 56/2018 o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov. Vládny návrh zákona bude súčasne zastrešovať právnu úpravu základných požiadaviek a postupov posudzovania zhody na strelné zbrane a strelivo na civilné použitie a ďalšie podrobnosti, ako sú označovanie strelných zbraní a streliva, dokumenty vydávané autorizovanou osobou, vyhlásenie o zhode a o označovaní strelných zbraní a streliva. Vládny návrh zákona je technickým predpisom z oblasti posudzovania zhody. Z pôsobnosti vládneho návrhu zákona sú vylúčené strelné zbrane a strelivo určené na použitie ozbrojenými silami Slovenskej republiky a ďalšie zbrane a strelivo podľa § 4 ods. 3 návrhu zákona. Vládny návrh zákona bol predmetom vnútrokomunitárneho pripomienkového konania, v rámci ktorého uplatnila Európska komisia pripomienky, ktoré predkladateľ, teda Úrad pre normalizáciu, metrológiu a skúšobníctvo, akceptoval a do materiálu zapracoval. Prijatie vládneho návrhu zákona nemá vplyv na rozpočet verejnej správy, má negatívny vplyv na podnikateľské prostredie, nemá sociálny vplyv ani vplyvy na životné prostredie ani na informatizáciu spoločnosti a na služby verejnej správy pre občana. Zároveň si dovoľujem uviesť, že vládny návrh zákona nie je transpozíciou smernice 2017/853, ktorou sa mení smernica Rady (EÚ) o kontrole získavania a vlastnenia zbraní, nakoľko táto bude do právneho poriadku Slovenskej republiky transponovaná iným zákonom v pôsobnosti ministerstva vnútra. Ďakujem, pán predsedajúci, skončil som.
Heger, Eduard, poslanec NR SR (2017-02-09):
Ďakujem pekne. Ďakujem, ďakujem, pán minister. Ja som sa aj preto pýtal, lebo teda vieme, že reformný zámer keď sa nejakým spôsobom vyčísli, tak, teda dostali sa ku mne aj také informácie, že potom teda tá štúdia uskutočniteľnosti sa snaží ako keby napasovať do tých čísel toho reformného zámeru, i keď by to tak nemalo úplne byť. Vy ste hovorili, že ste si dali vyrobiť teda aj nejakú predbežnú štúdiu, a taktiež tam bola ešte aj otázka, že kde takýto model už v zahraničí funguje, že či máte teda nejakú skúsenosť, ak by sa dalo prípadne na túto otázku možno odpovedať, že ak máte teda tú skúsenosť, že kde to funguje a, a v jakých, jakých čiastkach sa to pohybuje v zahraničí, a možno ak by ste mohli prezradiť aj niečo teda z tej štúdie, predbežnej štúdie uskutočniteľnosti.
Laššáková, Jana, podpredsedníčka NR SR (2012-11-07):
Ďakujem, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Áno, pán poslanec Miškov. Končím možnosť prihlásiť sa do rozpravy ústne. Nech sa... (Krátka pauza.) Pani poslankyňa Mezenská, ale treba sa prihlásiť včas a už ste sa mali prihlásiť. Takže ešte pani poslankyňa Mezenská. Končím možnosť prihlásiť sa do rozpravy ústne. Pani poslankyňa Mezenská, treba stlačiť trojku, aby či to tlačidlo, ktoré máte veľké, ako sa hlásite do rozpravy. Pán poslanec Miškov, nech sa páči, máte slovo.
Hrušovský, Pavol, podpredseda NR SR (2010-12-08):
Hlasujeme, páni poslanci, o prvom pozmeňujúcom návrhu pána poslanca Vážneho. (Hlasovanie.) 146 prítomných, 67 za návrh, 72 proti návrhu, 7 sa zdržalo. Bod č. 1 z návrhu pána poslanca Vážneho sme neschválili.
Glváč, Martin, podpredseda NR SR (2017-03-24):
S reakciou nie, pani poslankyňa? Áno? Pán poslanec, nech sa páči.
Hrnko, Anton, poslanec NR SR (2016-04-26):
Vážená pani poslankyňa, ja si vážim všetkých ľudí bez ohľadu na to, akú majú farbu pletí, aké vyznávajú náboženstvo, v akej forme ich Pán poslal na tento svet. To je úplne všetko v poriadku. Ja si vážim každého slušného človeka a s každým slušným človekom som ochotný debatovať o všetkom. Ale, prosím vás, prosím vás veľmi pekne, hej, keď si vy svoje zvrátené liberálne názory, ktoré ja nevyznávam, pokladáte za svoje a také, že ich potrebujete presadzovať, tak si ich presadzujte, ja vám dávam plné právo na to. Ale vyprosujem si, ale vyprosujem si ešte raz, aby ste ma tu, vy mi nadávali do homofóbov, ja nie som homofób len preto, že si ctím Božie prikázania! To je moje presvedčenie, ako je vaše presvedčenie. A ešte raz vám hovorím, vyprosujem si od vás, aby ste mi do niečoho nadávali! (Potlesk.)
Grendel, Gábor, podpredseda NR SR (2021-11-02):
S ďalšou faktickou poznámkou pán poslanec Eduard Kočiš.
Figeľ, Ján, podpredseda NR SR (2014-05-30):
Nech sa páči, s faktickou ďalej Štefan Kuffa.
Jarjabek, Dušan, poslanec NR SR (2011-02-11):
Ďakujem za slovo, pán predseda. Nerozumiem tomu, že ste povedali, že sme ho teda dali preč zo schôdze, keď sme ho prerokovali, návrh o vyznamenaniach. Veď my sme ho prerokovali a vy ste teraz dali hlasovať o tom, že ho vypúšťate zo schôdze. Teraz ako to je?
Grendel, Gábor, podpredseda NR SR (2021-12-14):
Ďakujeme, pán poslanec. Jedna faktická poznámka, dve faktické poznámky na vystúpenie pána poslanca Suska. Nech sa páči, pán poslanec Kyselica.
Kotleba, Marian, poslanec NR SR (2016-10-26):
Vážení páni poslanci Osuský a Dostál, ja ďakujem za to, že sa staráte o porozumenie, teda o čítanie s porozumením, ale asi rovnako náročné je počúvať s porozumením a chápať vyslovený text. Ja som povedal len toľko, že vy v dôvodovej správe sa opierate o články ústavy, ktorými sa snažíte zdôvodniť vaše tvrdenia, že zákon je protiústavný a popiera nejaké základné ľudské práva a princíp rovnosti a neviem čo všetko, ale práve tieto vaše vypichnuté citáty z ústavy hovoria o tom, že ten zákon je absolútne v poriadku a že vaša snaha nie je nič iné, len slepé snaženie o to, aby cudzinci mohli skupovať Slovensko. To je všetko. Ďakujem pekne.
Laššáková, Jana, podpredsedníčka NR SR (2012-10-25):
Pán poslanec Jasaň, nech sa páči.
Bugár, Béla, podpredseda NR SR (2018-05-15):
Prezentujme sa a hlasujme o tomto návrhu. (Hlasovanie.) Prítomných 141, za 62, proti 24, zdržalo sa 55 poslancov. Konštatujem, že tento návrh nebol schválený. Nech sa páči.
Paška, Pavol, predseda NR SR (2013-02-05):
(Hlasovanie.) 141 prítomných, 48 za, 79 proti, 14 sa zdržalo. Návrh sme neschválili.
Figeľ, Ján, podpredseda NR SR (2012-12-05):
Chceli by ste reagovať, predpokladám. (Reakcia poslanca.) Áno. Tak zapnite pána Osuského.
Figeľ, Ján, podpredseda NR SR (2015-11-11):
Ďalší prihlásený do rozpravy je Alojz Hlina. Nech sa páči, pán kolega, máte slovo.
Laššáková, Jana, podpredsedníčka NR SR (2015-09-30):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne, okrem pána navrhovateľa. Nie je tomu tak. Nech sa páči, pán navrhovateľ, máte slovo, pán poslanec Přidal.
Laurenčík, Milan, podpredseda NR SR (2021-11-11):
S faktickou poznámkou teraz vystúpi pán poslanec Štefan Kuffa.
Heger, Eduard, poslanec NR SR (2017-10-13):
Ďakujem pekne. Ja len doplním, že áno, presne, ako si popísal, častokrát sa stáva, že aj teda poslanci, ktorí prinášajú tento pozmeňujúci návrh na poslednú chvíľu, tak v argumentácii sa snažia ako keby tak veľmi laxne a povrchne teda vysvetliť a samotná idea môže z tej argumentácie, krátkej, pretože to je jediné, čo v danom momente vieme dostať, ak teda vôbec poslanec túto argumentáciu dá, pretože stáva sa situácia, že ani sa neunúva, aby vysvetlil tento pozmeňujúci návrh, tak ak ju dá, tak samotná myšlienka z tej argumentácie môže vyznieť ako veľmi pozitívna. Ale tým, že nie je čas si to naštudovať, tak môžme byť svedkami toho, že ak nedáme na to pozor, tak takýto pozmeňujúci návrh podporíme a vlastne to následne zistíme, o čo tam išlo, ale z tých záznamov už sa to nedá dohľadať. Takže toto sú presne tie veci, pre ktoré je potrebné túto, by som povedal, zmenu pohľadu alebo zmenu veci. Lebo tu nejde o to, že teraz opozícia chce kontrolovať koalíciu, alebo pretože tak, ako tu aj hovoria koaliční poslanci, tie sily sa v čase menia a tí, čo sú dnes v opozícii, budú budúce volebné obdobie v koalícii a podobne alebo opačne a takže toto nie je teraz šité na koalíciu, ale je to vyslovene šité v prospech alebo v dobro veci, v prospech dobra veci a v prospech toho, že sa vytvoria určité bariéry, aby sa nemohli veci skrývať, tak ako si veľmi dobre poznamenal, že naozaj ak dneska chce nejaký poslanec niečo si presadiť a chce to urobiť skryto, tak to prinesie na výbor a tam sa veľmi ťažko potom nejaká zmienka o tom hľadá. Ťažko sa hľadá aj, kto presne to bol, kto za to hlasoval a podobne. Takže to len na doplnenie. Ďakujem.
Hrnčiar, Andrej, podpredseda NR SR (2017-12-13):
Pán poslanec Krajniak.
Blanár, Juraj, podpredseda NR SR (2021-06-24):
Ďakujem. Ďakujem, pán minister. Čas určený na hodinu otázok uplynul, teda končím tento bod programu a zároveň prosím členov vlády, aby zotrvali v rokovacej sále, pretože nasleduje bod interpelácie. Na bode interpelácie budú prítomní členovia vlády podľa oznámenia, v súlade s rokovacím poriadkom § 130 ods. 7 musí byť na interpeláciách prítomná najmenej jedna tretina členov vlády, to je najmenej 5 členov vlády. Čiže títo členovia vlády budú prítomní na dnešnej, dnešnom bode interpelácie. Je to pán podpredseda vlády Slovenskej republiky Štefan Holý, podpredseda vlády a minister hospodárstva Richard Sulík, minister obrany Jaroslav Naď, minister pôdohospodárstva a rozvoja vidieka Samuel Vlčan, minister dopravy a výstavby Andrej Doležal a minister životného prostredia Ján Budaj. Otváram bod interpelácie poslancov. Chcem vám dať do pozornosti, vážené panie poslankyne, páni poslanci, že podľa § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosť odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne prihlásili, presnejšie neprihlásili žiadni poslanci, konštatujem, lebo do otvorenia tohto bodu som takúto prihlášku neobdržal. A preto sa pýtam, že či niekto z vás, vážené panie poslankyne, páni poslanci, sa hlásia ústne k predneseniu interpelácie v rámci tohto bodu programu. Dávam teda túto možnosť. Ako prvý – pán poslanec Štefan Kuffa. Má ešte niekto záujem sa prihlásiť ústne k predneseniu interpelácie? Ak tomu tak nie je, uzatváram možnosť prihlásiť sa ústne do bodu Interpelácie. A ešte predsa je tu pán poslanec Zahorčák. Takže dvaja páni poslanci, ktorí sú prihlásení ústne do bodu Interpelácie. Ako prvý prednesie interpeláciu pán poslanec Štefan Kuffa, ktorému udeľujem slovo, nech sa páči.
P. Hrušovský, predseda NR SR: (2003-03-06):
(Hlasovanie.) Prítomných je 132 poslancov, za 30, proti 59, zdržalo sa 43. Konštatujem, že návrh sme neprijali. Panie poslankyne, páni poslanci, vyhlasujem rokovanie 9. schôdze Národnej rady za skončené. Ďakujem pánovi spravodajcovi za... Pán poslanec Cabaj, Mušková.
Bugár, Béla, podpredseda NR SR (2019-12-03):
Pán poslanec Suchánek.
Dostál, Ondrej, poslanec NR SR (2024-02-08):
(Doznievajúci potlesk.) Uplynulo mi 9 sekúnd. Pán poslanec Gašpar, samozrejme, pán poslanec Hlina sa pomýlil, keď hovoril o znižovaní sadzieb, nešlo tam o znižovanie sadzieb, išlo tam o skrátenie premlčacej doby, takejto drobnosti by som sa nechytal. Rovnako to, že sa to netýka maloletých obetí, ktoré majú špeciálnu ochranu až od dovŕšenia, to je pravda, ale skrátenie premlčacej doby pri trestnom čine znásilnenia alebo sexuálneho násilia z 20 rokov na 10 rokov je fakt. A ja sa chcem spýtať, že či je to podľa vás v poriadku, či ste to takto chceli, ako by vyplývalo z toho, čo hovoril pán poslanec Glück alebo vám to nejako ušlo, lebo ste nemysleli, že sa to dotkne aj tohto trestného činu. A povedali ste, že ak zistíte, že je tam nejaký problém, tak to rýchlo môžte zmeniť, ale nemôžete to. Vražda Daniela Tupého bude premlčaná nie kvôli zníženiu z 20 na 10, ale z 20 na 15, lebo tam obvinenie prišlo až po 18 rokoch, trestné stíhanie bude premlčané. Vy zaručíte beztrestnosť vrahovi Daniela Tupého, keď tu teraz schválite tento zákon, lebo to bude dôsledok toho, čo tam navrhujete a, samozrejme, aj to, čo ste, s čím ste vy prišli ako s pozmeňujúcim návrhom, tak to má ten následok, že ešte lepšie budú na tom páchatelia násilia, lebo nepreruší sa premlčacia doba spáchaním akéhokoľvek úmyselného trestného činu, ale iba takého, za ktorý zákon bude ustanovovať vyšší alebo rovnaký trest. To je opäť nahrávanie páchateľom.
Paška, Pavol, predseda NR SR (2013-03-19):
(Hlasovanie.) 137 prítomných, všetci boli za. Návrh sme postúpili do druhého čítania.
M. Číž, podpredseda NR SR: (2007-06-22):
(Po prestávke.)
Blaha, Ľuboš, podpredseda NR SR (2024-02-15):
Pán minister, mrzí ma to, ale čas vymedzený na hodinu otázok práve teraz vypršal, takže verím tomu, že si viete tieto veci dorozprávať aj osobne. Takže čas určený na hodinu otázok uplynul. Končím tento bod programu a zároveň prosím členov vlády, aby zotrvali v rokovacej sále, nasleduje bod odpovede na interpelácie a interpelácie. Takže, vážené pani poslankyne, páni poslanci, otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 19. januára 2024 (tlač 25). Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači č. 25 nachádza a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Písomne sa do rozpravy neprihlásil nikto podľa mojich informácií. Overujem si s technikmi, nikto, áno. Takže teraz dávam otázku, kto sa hlási do rozpravy ústne. Takisto nikto. Takže vyhlasujem rozpravu za skončenú a prerušujem rokovanie o tomto bode. Hlasovať o uznesení budeme v rámci ďalších hlasovaní, pardon... (predsedajúci prevzal od zamestnankyne Kancelárie NR SR podklady k nasledujúcemu bodu programu), áno, ďakujem. A prejdeme teda k bodu interpelácie . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne prihlásil jeden pán poslanec, a to pán poslanec Ondrej Dostál, ktorému týmto odovzdávam slovo.
Pellegrini, Peter, predseda NR SR (2015-12-15):
S reakciou na faktické pán poslanec Madej.
Galko, Ľubomír, poslanec NR SR (2016-09-20):
Ďakujem pekne. Ja súhlasím s tým a chcem doplniť, že tiež registrujem, že generálna prokuratúra si častokrát vyberá, v čom sa angažujú a v čom nie aj na základe toho, čo sa zjaví v médiách. A ja vám chcem spomenúť jeden konkrétny prípad. Pred rokom sa zjavilo video, na ktorom manželka exposlanca Jánoša vzniesla veľmi vážne obvinenie, ja ho odcitujem: „Boli chvíle, keď som videla, že doniesol v hnedom sáčku bankovky, vždy mi hovoril, že takto sa zarába, taký balík peňazí si ešte nevidela. Toto sa dialo od roku 2006, už od roku 2010 disponoval obrovským množstvom peňazí. Myslím si, že spolupracoval s pánom Čičmancom, aj s premiérom Ficom, hovoril mi tak.“ Ja som nezaregistroval, že by generálna prokuratúra toto riešila. Riešili to policajti, riešila to NAKA od októbra 2015, prosím pekne, deväť mesiacov. V tichosti po deviatich mesiacoch to zamietli pod koberec a povedali, že to nebol trestný čin. Kde bola generálna prokuratúra? Ja mám konkrétne informácie konkrétnych prípadov, kedy sa z generálnej prokuratúry zaujímali po mesiaci, dvoch u konkrétnych vyšetrovateľov, či robia určité úkony a ako sa vec hýbe vo veciach, ktoré sa týkajú opozičných politikov. Toto bola vec, ktorá sa týkala explicitne strany SMER, tá vec je zametená pod koberec. Prečo tá žena nie je stíhaná, keď si to vymyslela? No lebo si to nevymyslela. Tá Národná kriminálna agentúra to odbila tým, že bola na tú výpoveď navedená, ale nepovedala, že si to vymyslela. Ja som presvedčený, že tu generálna prokuratúra v tomto prípade zlyhala a že zlyhala len preto, lebo sa to týka tých najvyšších politických špičiek vládnej strany SMER. Ďakujem pekne.
Viskupič, Marián, poslanec NR SR (2019-10-17):
Ďakujem. Nadviažem na Jozefa. Pán predseda, nehovoril som, že vás pošlú do jedného konkrétneho hotela. Stane sa presne to, čo hovoril Jozef. A keď to aj nebude, že 50 hotelov, no možno to bude 500, lebo tá firma má zmluvu s 500 hotelmi, ale nemá zmluvu so všetkými a nemôžte ísť úplne všade a z tej, vo firme vás jednoducho z učtárne pošlú s tými papiermi preč. Máte poukaz, nemáte tu čo robiť s faktúrou v hotovosti, nie. To je jedna vec. Druhá vec je tá, viete, firmy majú, hovoril som to aj v príspevku do rozpravy, firmy majú budget na platy a počas roka má len málo firiem možnosť ich zvýšiť. Ak vy skutočne proste prikážete, že musí z tých peňazí, ktoré by dal na iné bonusy, kúpiť rekreačný poukaz, firma to spraví, zákon to umožňuje alebo prikazuje. A potom, samozrejme, že sa ten cestovný ruch zvýšil, to súhlasím, ale niekde to chýba, pretože tých 225 eur zamestnanec tých svojich mohol za to kúpiť niečo iné, bol donútený dať ich proste na rekreáciu. To ako celá ekonomika, tam nie je pridaná hodnota, len teda niektorá konkrétna časť.
Grendel, Gábor, podpredseda NR SR (2020-07-24):
Vážené panie poslankyne, vážení páni poslanci, pristúpime k hlasovaniu o návrhu na vyslovenie nedôvery predsedovi vlády Slovenskej republiky. Chcem uviesť, že podľa článku 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená, súhlas najmenej 76 poslancov. Prosím spoločného spravodajcu, aby uviedol hlasovanie o návrhu uznesenia. (Hlasovanie o návrhu skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Igorovi Matovičovi , tlač 182.)
Blaha, Ľuboš, poslanec NR SR (2013-11-28):
Ďakujem pekne. Chcel by som iba povzbudiť pána ministra zahraničných vecí, ktorý tu teraz, žiaľ, nie je, v jeho boji za ľudské práva a za európske normy a európske hodnoty, pretože treba si uvedomiť, a to aj pán minister vo svojej odpovedi zdôraznil, že ľudské práva, to nie sú len občianske a politické práva, to sú aj sociálne a ekonomické práva, to znamená právo nežiť v chudobe v prvom rade, právo na sociálnu rovnosť a právo na základné ľudské potreby, sociálne potreby, ale sú to aj práva menšín, a preto naozaj sa desím toho, že aj minister, aj my, viacerí poslanci, dostávame nenávistné e-maily od rôznych náboženských skupín, od rôznych fanatikov, ktoré nám bránia chrániť alebo chcú nám zabrániť chrániť práva tých najzraniteľnejších menšín. Čiže chcel by som povzbudiť pána ministra v tom, aby neustupoval náboženským fanatikom, aby neustupoval homofóbom, aby neustupoval mačoidným samcom a aby chránil tých najslabších. Ďakujem.
T. Cabaj, poslanec: (2007-05-09):
V súlade s § 73 ods. 3 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky i o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby nových právnych úprav, o hospodárskom, finančnom dopade a vplyve na štátny rozpočet, ako i financovanie miest a obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Je ponechaná na vnútroštátnu právnu úpravu. Návrh sa nedotýka prioritných oblastí uvedených v čl. 70 Európskej dohody o pridružení a v čl. 81 upravujúcom oblasť životného prostredia a problematika návrhu zákona nie je prioritou podľa Partnerstva pre vstup. Tak ako už v tej uvádzacej reči bolo uvedené, vlastne tento súbor noviel vyplýva z toho, že sme rozhodli v prvom čítaní a zaoberáme sa v druhom čítaní vládnym návrhom zákona, ktorým sa rušia k 30. septembru krajské úrady všeobecnej štátnej správy. Z toho dôvodu prichádzajú nám na stôl ďalšie novely zákonov, ktoré súvisia s touto skutočnosťou. Vychádzajú z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky v zmysle § 73 ods. 3 písm. c) rokovacieho poriadku uzniesla na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 20. apríla tohto roku pod č. 268 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný vládny návrh zákona prerokovali v lehote do 18. júna tohto roku a gestorský výbor do 19. júna 2007. Toľko spravodajská informácia. Pán predsedajúci, prosím, otvorte rozpravu.
A. Belousovová, podpredsedníčka NR SR: (2010-02-11):
písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 30. decembra 2009 , tlač 1380. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 1380 nachádza. Skôr ako otvorím rozpravu, poprosím tých poslancov, ktorí si majú čo povedať a nesledujú rokovanie, aby opustili rokovaciu sálu. Môžem vám dať prestávku, je to váš čas. Otváram rozpravu. Písomne sa do rozpravy neprihlásil nikto. Takže dávam možnosť prihlásiť sa ústne do rozpravy, nech sa páči k tomuto bodu, písomné odpovede členov vlády na interpelácie. Neprihlásil sa nikto. Vyhlasujem rozpravu za skončenú. Prerušujem rokovanie o tomto bode. Hlasovať o uznesení budeme v rámci ďalších hlasovaní. Otváram teraz bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásila len pani poslankyňa Sabolová, ktorej teraz odovzdávam slovo. Je prítomná? Áno je. Nech sa páči.
P. Paška, predseda NR SR: (2009-02-13):
Otváram rozpravu. Nemám písomnú prihlášku. Chce niekto, dámy a páni, vystúpiť v rozprave k uvedenému návrhu v druhom čítaní? Nie. Vyhlasujem rozpravu za skončenú. Keďže nebola rozprava, pravdepodobne pán minister nevystúpi ani spravodajca. Prerušujem rokovanie o tomto bode programu. Teraz, pán minister, vás chcem požiadať, aby ste v druhom čítaní uviedli vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov , je to tlač 955.
M. Dzurinda, poslanec: (2008-09-16):
Keď ste si dali tú námahu, že ste citovali pána Drozda, mohli ste si dať aj ďalšiu námahu, aby ste sa opýtali, koľko tých mín vybuchlo počas vojenských cvičení. Však naši vojaci tam nepochybne veľmi intenzívne cvičia. Podložte toto riziko. Ja vám hovorím, pán poslanec, že je to na smiech. Je to na smiech, je to hanba takto opovrhovať reálnymi potrebami občanov Slovenskej republiky. A ešte jedna poznámka. Na rozdiel od štatistík, ktoré nemáte, pretože to je nezmysel, čo ste povedali, disponujeme štatistikami, ako, žiaľ, dochádza často k nešťastiam povedzme v slovenských horách. Napriek tomu ľudia tam idú, vedomí si týchto rizík idú na vlastné nebezpečenstvo. Ak by ste len trošku chceli ľuďom vyjsť v ústrety, tak sa to dá riešiť tým, že tam ľudia pôjdu na vlastné nebezpečenstvo. Ale to sú iba detaily, pretože vy jednoducho nepripustíte nič, čo neprichádza zo strany toho vládneho valca.
Sulík, Richard, predseda NR SR (2011-02-02):
Ďakujem. Dávam slovo spravodajcovi, ktorého určil gestorsky výbor, Ľudovítovi Kaníkovi. Nech sa páči.
Laššáková, Jana, podpredsedníčka NR SR (2015-09-24):
Pán poslanec Martvoň, nech sa páči.
Laššáková, Jana, podpredsedníčka NR SR (2015-04-16):
Pán poslanec Jurzyca, nech sa páči.
Laurenčík, Milan, podpredseda NR SR (2020-12-02):
Ďakujem. Vážené pani poslankyne, vážení páni poslanci, v tejto chvíli prerušujem rokovanie o tomto bode programu a budeme pokračovať v našej schôdzi hlasovaním. (Striedanie sa predsedajúcich schôdze.)
Suja, Miroslav, poslanec NR SR (2022-03-22):
Ďakujem za slovo, pán predsedajúci. V návrhu zákona navrhujeme zvýšiť požiadavky pre kandidátov na starostov a predsedov VÚC, a to dosiahnutím aspoň stredného vzdelania podľa osobitného predpisu. Podstatou novely spočíva... podstata novely spočíva v uspokojení verejného záujmu na osob... na obsadzovaní verejných volených funkcií spôsobilými kandidátmi, vážení kolegovia, a zároveň sa zvyšuje kvality a efektivita rozhodovania v danej oblasti verejnej správy. Uvedené subjekty nie sú iba subjektami vykonávajúcimi samosprávne úlohy, ale aj zákonodarca na nich v množstve oblastí preniesol aj povinnosti pri výkone štátnej správy, ktoré nie je bez istej miery všeobecného vzdelania a rozhľadu možné zvládnuť. Z dlhodobého hľadiska na území Slovenskej republiky sa reálne ukazuje, že zodpovedný výkon najmä funkcií starostov obcí nie je bez istej hranice dosiahnutého vzdelania reálne možný, vážení kolegovia. Tento fakt potvrdzujú skúsenosti z praxe, keď v mnohých prípadoch sa stali starostami analfabeti bez ukončeného základného vzdelania. Úlohy, ktoré delegoval štát na samosprávy obcí a miest, nemôžu byť z pohľadu predkladateľov riadne, efektívne a v súlade so zásadami dobrej verejnej správy vykonané, ak takáto negramotná osoba zastáva post starostu alebo primátora mesta. Ukončené stredné vzdelanie kladie na kandidátov minimálne nároky, ktoré budú predpo... predkladať, že volení zástupco... ktoré predpokladajú, že volení zástupcovia budú vedieť aspoň čítať a písať a budú disponovať, vážení kolegovia a kolegyne, aspoň minimálnymi znalosťami a všeobecným prehľadom, čo je pre riadny... čo je pre riadenie obce alebo samosprávy (ruch v sále a zaznievanie gongu) v 21. storočí absolútne nevyhnutné. Vzhľadom na krátkosť času ešte vystúpim v záverečnom slove. Ďakujem.
Jurinová, Erika, poslankyňa NR SR (2016-04-26):
Ďakujem pekne za slovo. Takisto ja sa dotknem len pár vecí, takých päť poznámok. Bolo to veľmi obšírne a veľmi ma zaujala časť, ktorá sa týkala práve takej politickej retrospektívy, toho, čo sa udialo, ako sa budoval slovenský, alebo ako sa povznášal slovenský národ, ako sa budovala demokracia na Slovensku, aké riziká hrozia naozaj, ak by pokračovala kontinuita predchádzajúcej jednofarebnej vlády. Ale ja sa predsa len budem venovať takým konkrétnostiam. Pán kolega, hovorili ste o nezamestnanosti a tuná vlastne aj kolegyňa teraz spomenula, že ako veľmi klesla nezamestnanosť za predchádzajúcej vlády. Ja len pripomeniem, že po prvej Ficovej vláde bol deficit, by som povedala, až astronomický, že proste v čase, kedy krajiny dokázali znižovať svoje rozpočty, dokázali, alebo hospodársky rast využívať na to, aby sa mohli ich krajiny, ja neviem, aby mohli lepšie spravovať verejné financie, u nás sa vtedy začala prvá éra rozdávania. Potom keď nastúpila vláda Radičovej, naozaj veľmi pozvoľna sa dala upravovať, a rok a pol bola, sami uznáte, že aj krátka doba na to, aby sme sa mohli vo veľkej miere zaoberať znižovaním zamestnanosti. Ale dôležité je, že za vašej prvej vlády, teda druhej vlády, v predchádzajúcom volebnom období, kedy ostatné krajiny znižovali vo veľkom tempe nezamestnanosť, u nás sa to dialo veľmi pomaly, na to, že sme boli tigrom, že hospodársky rast bol vysoký, tá nezamestnanosť rástla naozaj, aby sa znižovala naozaj veľmi pomaly. Spomenuli ste redukciu štátu. No ako my môžme redukovať štát, keď mnohé, viaceré strany, ktoré sú súčasťou vládnej koalície, mali vo svojom programe silný štát? Veď kto by mal záujem na redukcii štátu, ak na svojich bilbordoch hlása, že chce... (Prerušenie vystúpenia časomerom.)
P. Paška, predseda NR SR: (2008-09-09):
Vyhlasujem 15-minútovú prestávku. (Pätnásťminútová prestávka.) (Po prestávke.)
Kollár, Boris, predseda NR SR (2022-12-06):
Prosím, prezentujme sa, hlasujeme. (Hlasovanie.) Prítomných 137 poslancov, za 136, nehlasoval 1. Konštatujem, že sme schválili vládny návrh novely zákona č. 251/2012 Z. z. o energetike. Ja chcem poďakovať všetkým poslancom naprieč celým spektrom, že ste týmto pomohli ľuďom. Ďakujem ešte raz. Pokračujeme v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov, je to tlač 1121, bod 1 schváleného programu. O slovo sa hlási minister financií. Kde je? (Reakcia podpredsedu Pčolinského.) Aha. O slovo sa hlási minister financií Igor Matovič. Súčasne prosím spoločného spravodajcu z výboru pre financie a rozpočet poslanca Györgya Gyimesiho, aby zaujal miesto určené pre spravodajcov.
M. Hort, podpredseda NR SR: (2008-10-28):
O ospravedlnenie svojej neúčasti na dnešnom rokovacom dni písomne požiadali podpredseda Národnej rady Slovenskej republiky pán Viliam Veteška a ďalej poslanci Mária Sabolová, Vladimír Mečiar a Ján Slota. Na zahraničnej pracovnej ceste je poslanec Národnej rady Slovenskej republiky pán Pavol Pavlis. Panie poslankyne, páni poslanci, prosím teraz o chvíľu pozornosti. Dovoľte mi, aby sme si pripomenuli, že pred 90 rokmi 28. októbra 1918 vznikla Česko-slovenská republika ako spoločný štát Čechov a Slovákov, vďaka ktorému sa slovenský aj český národ vymanili spod rakúsko-uhorskej monarchie a spoločne vytvorili demokratickú republiku. Je to veľký míľnik v dejinách Slovenska, ktorý prispel k národnej emancipácii, k demokratizácii a rozvoju našej národnej kultúry a celej spoločnosti. Dvadsiaty ôsmy október znamenal pre Čechov i Slovákov veľký dejinný posun vpred. Ďakujem pekne za pozornosť. Teraz budeme postupovať podľa schváleného programu. Panie poslankyne, páni poslanci, pristúpime k druhému čítaniu o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , ktorý prerokúvame v skrátenom legislatívnom konanie. Vládny návrh zákona ste dostali pred prvým čítaním ako tlač 798 a spoločnú správu výborov máte ako tlač 798a. Prosím ministra dopravy, pôšt a telekomunikácií Slovenskej republiky Ľubomíra Vážneho, aby vládny návrh zákona odôvodnil. Pán minister, nech sa páči, máte priestor pre vaše úvodné slovo.
Hudacký, Ján, poslanec NR SR (2015-05-28):
Ďakujem pekne, pani predsedajúca. Ja chcem oceniť môjho kolegu Dzurindu za jeho snahu vysvetliť v podstate tvorbu ceny alebo tie ponuky, ktoré prichádzali v rámci privatizácie, a tak trocha aj na predrečníka pána Blahu, ktorý hovoril o nejakých cenách, že, ktoré by boli ako keby generované z brucha. No každá jedna spoločnosť, ktorá išla do toho, či už Enel, České elektrárne, České energetické závody alebo ruské konzorcium, si mohli povedať, teda áno, cez due diligence, čo je taký hĺbkový audit, že si v podstate trochu zistíme, čo je za tými elektrárňami. (Ruch v sále.) Pani predsedajúca, poprosím vás, urobte tu poriadok. (Prerušenie vystúpenia predsedajúcou.)
S. Kahanec, poslanec: (2008-05-21):
Ale na druhej strane si myslím, že aj napriek tomu, tak ako predrečníčka zasa spomínala, na ktorú nadviazal pán poslanec Jarjabek, je v televízii aj kopa násilia. Možno, že toto by mala byť výzva po tých oceneniach, ktoré teraz boli vyslovené už pre tých budúcich a výzva k tomu, aby sa tieto veci menili k lepšiemu a aby aj tá rada  možno sa nebála dať aj ostré sankcie práve kvôli tomu, aby sa to konečne prelomilo. Lebo zrejme to berú tieto médiá ako nejaké povinné platby v minimálnej miere a napriek tomu mnohé veci nerešpektujú a ohrozujú tým celú spoločnosť, predovšetkým najmladšiu generáciu či už tým násilím, terorom, alebo aj  takými modelmi správania spoločnosti, ktoré smerujú ku konzumu a bez nejakého cieľa. Asi toto by tu bolo fakt potrebné v budúcom období zmeniť a nasmerovať tie naše médiá k nejakej normálnej pokrokovej televízii a pokrokovým médiám, aby sme mali podmienky aj pre budúcu spoločnosť, ktorá v našej spoločnosti, či už chceme, alebo nechceme tieto médiá bude stále sledovať a používať. Ďakujem pekne.
I. Mikloš, podpredseda vlády a minister financií SR: (2005-06-22):
Novela zákona vykonáva tiež niektoré legislatívnotechnické úpravy, ktoré vzišli z aplikácie zákona v praxi. Zákon prináša aj zmenu vo veci postavenia centra, ktoré bude ako rozpočtová organizácia zapojená na rozpočet ministerstva hospodárstva. S pozmeňujúcimi návrhmi a odporúčaniami gestorského Výboru Národnej rady SR pre hospodárstvo, privatizáciu a podnikanie, tak ako sú uvedené v spoločnej správe predkladateľa, sa ministerstvo hospodárstvo stotožňuje. Ďakujem pekne za pozornosť.
Kollár, Boris, predseda NR SR (2023-03-16):
Ďakujem pekne. Prosím pre záznam. (Ruch v sále. Zaznievanie gongu.) Vážené pani poslankyne, páni poslanci, pokračujeme v prerušenom rokovaní. Pristúpime k hlasovaniu o bode 19 programu. Je to prvé čítanie o vládnom návrhu zákona o krajinnom plánovaní, tlač 1476. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Vladimírovi Zajačikovi, aby hlasovanie uviedol. (Hlasovanie o vládnom návrhu zákona o krajinnom plánovaní a o zmene a doplnení niektorých zákonov , tlač 1476.)
Danko, Andrej, podpredseda NR SR (2024-06-20):
S reakciou poslanec Malatinec.
Cicoň, Antonín, poslanec NR SR (2012-10-17):
Vážený pán predseda, v rozprave k návrhu predmetného zákona vystúpila pani poslankyňa Žitňanská, pán poslanec Chren a pán poslanec Zajac. Pani poslankyňa Žitňanská podala päť pozmeňujúcich a doplňujúcich návrhov. Pán poslanec Chren a pán poslanec Zajac podali každý po jednom pozmeňujúcom návrhu. Keďže v rozprave boli dnes podané pozmeňujúce a doplňujúce návrhy, mám splnomocnenie ústavnoprávneho výboru na skrátenie lehoty na pristúpenie k hlasovaniu o pozmeňujúcich a doplňujúcich návrhov. Pán predseda, prosím, dajte hlasovať o skrátení lehoty.
Gröhling, Branislav, minister školstva, vedy, výskumu a športu SR (2021-10-21):
Neviem, o akých sankciách rozprávate, lebo za dodržiavania jednotlivých právnych predpisov, ktoré súvisia s činnosťou školy vrátane dodržiavania aj súladu výchovy a vzdelávania s princípmi a cieľmi, zodpovedá riaditeľ školy. A ja si nemyslím, že riaditeľ školy takýmto spôsobom dovolil žiakom, aby sa vzdelávali, aby to bolo považované ako vzdelávanie. Ak to bolo považované ako diskusia, tak tam máte voľný prístup jednotlivých žiakov, ktorí navštevujú tieto diskusie a môžu si ich navštevovať na základe svojho rozhodnutia, pretože potrebujú čerpať informácie. A to je veľmi dôležité, že tie informácie nedávame, pretože táto téma bola dlhodobo tabuizovaná a podľa mňa by sme sa mali začať jej venovať a intenzívne venovať. A ja vám teda aj odpoviem na pripravované zmeny, ktoré sú v kurikule základných škôl, pretože sme rozprávali ohľadom finančnej gramotnosti, ohľadom environmentálneho povedomia a aj ohľadom sexuálnej výchovy, pretože je to veľmi dôležité. Ale, pán poslanec, ak dovolíte, tak toto ja budem veľmi rád konzultovať s pánom predsedom výboru, pánom Vašečkom aj s pani predsedníčkou zdravotníckeho výboru pani Cigánikovou, aby sme začali túto tému naozaj reálne riešiť, aby sme sa rozhodli, že či začlenenie prierezovej témy výchova k manželstvu a k rodičovstvu a sexuálnej výchove bude povinný obsah vzdelávania na základných školách v rámci jednotlivých predmetov, ktoré tam máme, pretože tento krok znova musíme urobiť. My sa tu nemôžme tváriť, že niečo také neexistuje, a potom budú prebiehať takéto nejaké rôzne spôsoby vzdelávania. My sa na to musíme pozrieť komplexne. Ale nebudeme sa na to pozerať ani vy, ani ja, ani poslanci alebo niektorí ľudia. Budú sa na to pozerať odborníci, lebo tak ako prezentujeme jednotlivé pohľady z odbornej stránky, tak to budeme prezentovať aj týmto spôsobom a hlavne kvôli tomu, aby sme posilnili aspekt ochrany detí a mladých ľudí pred rizikom násilia, zneužívania, ochrane v online priestore, čo je obrovská téma, ktorú absolútne my neriešime. A keď sa budete rozprávať s jednotlivými linkami, ktoré zabezpečujú ochranu detí, tak vám povedia, aký obrovský nárast za ostatné roky je v tejto problematike, ako sú ľudskoprávne aspekty, ktoré by sme mali riešiť, a nie nejakým spôsobom sa vybíjať, že či toto vzdelávanie je dovolené, nie je dovolené, či niekoho postihneme, alebo nepostihneme. Poďme sa jej venovať ako téme, ale poďme sa jej venovať odborne, na základe faktov jednotlivých odborníkov, ktorí predpripravia tieto náležitosti, a následne môžme potom diskutovať. Ďakujem.
Kotleba, Marian, poslanec NR SR (2021-07-23):
Maťo, výborný, vecný prejav, ako sme od teba zvyknutí, ja ťa len doplním, aby sme si, alebo tí ľudia, ktorí to počúvajú, mohli spraviť lepšiu predstavu o tom, o aký veľký biznis ide. Konzorcium alebo koncern Johnson & Johnson musí v Spojených štátoch amerických vyplatiť 26 miliárd – miliárd, dobre to počujete – amerických dolárov odškodné ľuďom, ktorí utrpeli rôzne zdravotné problémy alebo zomreli pri používaní ich liekov na depresiu, takže ak takýto koncern si vie len tak dovoliť zaplatiť 26 miliárd, aké obrovské peniaze sa musia v tomto očkovacom biznise točiť? Aké obrovské peniaze sa ujdú aj politikom, aké obrovské peniaze sa ujdú mimovládnym organizáciám, všetkým tým predajným rôznym hercom, ktorí sa zapojili do kampane len za to, aby presvedčili ľudí, aby si to do seba nechali pichnúť, a aké veľké svinstvo to musí byť, keď... (Reakcie z pléna.)
Laurenčík, Milan, podpredseda NR SR (2022-04-28):
Pán poslanec má doplňujúcu otázku, nech sa páči.
M. Číž, podpredseda NR SR: (2008-02-07):
Pán Rehák je sále, procedurálny návrh? Alebo? Procedurálny návrh. Slovo má pán poslanec Rehák, zapnite mu, prosím, mikrofón, jedna minúta.
Remišová, Veronika, poslankyňa NR SR (2018-10-23):
Pán, pán minister Gál, aj z vášho teda záverečného príhovoru bolo jasné, akú vy prikladáte váhu tomuto zákonu o ústavnej zmene. Takisto je to zjavné aj zo slov pána Bugára, aj z tohto cirkusu, ktorý sa tu robí... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-10-15):
Ďakujem pekne. Tak takýchto pánov riaditeľov a pani riaditeľky chcete, pán minister, zakonzervovať na úradoch práce, u ktorých zamestnávatelia, vlastne tie zamestnankyne prvého kontaktu si nemôžu otvoriť ústa a povedať, oficiálnou cestou ísť s tým, aby sa podpísali, lebo sa boja o svoje miesto? Tak teda to máte naozaj nízku ambíciu. A ešte na margo možnože toho, ak boli nejaké informácie týchto zamestnankýň zle odkomunikované, tak to naozaj svedčí o tom, že potom to riaditeľstvo alebo to vedenie úradu práce urobilo niekoľko vážnych chýb. Verím, že takýmto spôsobom, keď sa táto kauza dostala už von, už to nie je len teda niekoľko listov, ktoré dostali niektorí poslanci, vedenie, niektoré naozaj organizácie iba a v tichosti sa to rieši, tak verím, že takýmto spôsobom, keď to bolo odprezentované, že sa veci pohnú a možnože aj tie pracovné podmienky zamestnancov sa vylepšia. Ďakujem.
Bugár, Béla, podpredseda NR SR (2018-02-01):
Nech sa páči, prezentujme sa a hlasujme. (Hlasovanie.) Prítomných 139, za 127, proti 12. Konštatujem, že prvý návrh pána poslanca Antala bol schválený. Nech sa páči, ďalej.
Sulík, Richard, predseda NR SR (2011-02-02):
Prosím, hlasujte teraz. (Hlasovanie.) Prítomných 145 poslancov, hlasovalo 78 za, 3 proti, 64 sa zdržalo. Národná rada pridelila tento návrh zákona výborom, určila gestorský výbor a príslušné lehoty. Ďalej prosím spravodajcu z výboru pre hospodárstvo, výstavbu a dopravu, poslanca Alojza Přidala, aby uviedol hlasovanie v prvom čítaní o vládnom návrhu zákona, ktorým sa zrušuje zákon č. 429/2008 Z. z. o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov v znení zákona č. 309/2009 Z. z. a o zmene zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov . Nech sa páči.
Laurenčík, Milan, podpredseda NR SR (2022-03-22):
Posledným rečníkom, ktorý vystúpi v rozprave, je pán poslanec Vladimír Ledecký. Nech sa páči.
Fronc, Martin, poslanec NR SR (2015-05-20):
Ďakujem pekne. Veľmi krátko. V rozprave vystúpili dvaja páni poslanci, nebol podaný žiaden procedurálny návrh. Ale musím ako spravodajca povedať, že v tom § 19 ods. 8 vnímam s istou obavou ako odsek, ktorý je, alebo môže byť v rozpore s ústavným princípom o rovnosti, pretože mám pochybnosti o tom, že časti obyvateľov sa dá uložiť povinnosť a časti nie. Čiže toto upozornenie som pokladal za dôležité povedať. Ďakujem.
P. Hrušovský, predseda NR SR: (2005-03-15):
(Hlasovanie.) 136 prítomných, za návrh 81, zdržalo sa 36, nehlasovalo 19. Návrh zákona sme schválili do druhého čítania . Ďalší návrh.